als_Latn dik_Latn sag_Latn
Presidenti i Turqisë, Recep Tayyip Erdogan, ka thënë se beson që koalicioni ndërkombëtar, që lufton militantët e Shtetit Islamik, është duke u përqendruar shumë në qytetin kufitar të Sirisë, Kobani.
Erdogan i ka bërë këto komente në Paris, pas bisedimeve me presidentin e Francës, Francois Hollande.
“Përse Kobani dhe jo vendet e tjera si Idlibi, Hama ose Homsi… ndërkohë që 40 për qind e territorit të Irakut kontrollohet nga Shteti Islamik”, ka thënë Erdogan.
Sulmet ajrore, të udhëhequra nga Shtetet e Bashkuara, kanë ndihmuar të frenojnë avancimin e militantëve në Kobani, por ata vazhdojnë të jenë të pozicionuar në tri anët e qytetit.
als_Latn als_Latn als_Latn als_Latn